ddrg/super_eurlex huggingface dataset:
SL Uradni list Evropske unije L 238/1

UREDBA KOMISIJE (EU) št. 865/2014

z dne 8. avgusta 2014

o spremembi španske jezikovne različice Uredbe (EU) št. 10/2011 o polimernih materialih in izdelkih, namenjenih za stik z živili

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Evropskega parlamenta in Sveta (ES) št. 1935/2004 z dne 27. oktobra 2004 o materialih in izdelkih, namenjenih za stik z živili, in o razveljavitvi direktiv 80/590/EGS in 89/109/EGS (1) ter zlasti člena 5(1)(a), (c), (d), (e), (f), (h), (i) in (j) Uredbe,

ob upoštevanju naslednjega:

(1) Španska jezikovna različica Uredbe Komisije (EU) št. 10/2011 z dne 14. Januarja 2011 o polimernih materialih in izdelkih, namenjenih za stik z živili (2), vsebuje napako. Zato jo je treba popraviti. Druge jezikovne različice te napake ne vsebujejo.

(2) Uredbo (EU) št. 10/2011 bi bilo zato treba ustrezno popraviti.

(3) Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala –

SPREJELA NASLEDNJO UREDBO:

Člen 1

Zadeva le špansko jezikovno različico.

Člen 2

Ta uredba začne veljati dvajseti dan po objavi v Uradnem listu Evropske unije.

Uporablja se od 1. maja 2011.

Ta uredba je v celoti zavezujoča in se neposredno uporablja v državah članicah v skladu s Pogodbama. V Bruslju, 8. avgusta 2014 Za Komisijo Predsednik José Manuel BARROSO

(1) UL L 338, 13.11.2004, str. 4.

(2) UL L 12, 15.1.2011, str. 1.
9.

člen 17 se nadomesti z naslednjim: „Člen 17 Zaščita finančnih interesov Unije 1. Skupno podjetje sprejme ustrezne ukrepe, s katerimi zagotovi, da so pri izvajanju ukrepov, ki se financirajo na podlagi te uredbe, finančni interesi Evropske unije zaščiteni z izvajanjem preventivnih ukrepov proti goljufijam, korupciji in drugemu protipravnemu ravnanju ter z učinkovitim preverjanjem, ob odkritju nepravilnosti pa z izterjavo neupravičeno izplačanih zneskov ter po potrebi z učinkovitimi, sorazmernimi in odvračalnimi kaznimi. 2. Komisija ali njeni predstavniki in Računsko sodišče lahko opravijo revizije na podlagi dokumentacije in na kraju samem pri vseh prejemnikih nepovratnih sredstev, izvajalcih in podizvajalcih, ki so prejeli sredstva Unije. 3. Evropski urad za boj proti goljufijam (OLAF) je pooblaščen, da pri gospodarskih izvajalcih, ki jih takšno financiranje neposredno ali posredno zadeva, na kraju samem izvaja preglede in inšpekcije v skladu s postopki iz Uredbe (Euratom, ES) št. 2185/96 (1), z namenom ugotavljanja goljufij, korupcije ali drugih nezakonitih dejavnosti, ki vplivajo na finančne interese Unije v zvezi s sporazumom, sklepom ali pogodbo o nepovratnih sredstvih, ki zadevajo financiranje Unije. 4. Brez poseganja v odstavke 1, 2 in 3 sporazumi o sodelovanju z mednarodnimi organizacijami, sporazumi o dodelitvi nepovratnih sredstev, sklepi in pogodbe, ki izhajajo iz izvajanja te uredbe, izrecno določajo, da so Komisija, Računsko sodišče in OLAF pristojni za izvedbo takšnih revizij ter pregledov in inšpekcij na kraju samem. (1) Uredba (Euratom, ES) št. 2185/96 z dne 11. novembra 1996 o pregledih in inšpekcijah na kraju samem, ki jih Komisija izvaja za zaščito finančnih interesov Evropskih skupnosti pred goljufijami in drugimi nepravilnostmi (UL L 292, 15.11.1996, str. 2).“;"
SL Uradni list Evropske unije L 184/4

IZVEDBENA UREDBA KOMISIJE (EU) št. 698/2014

z dne 24. junija 2014

o spremembi Uredbe (ES) št. 2076/2002 glede delta-endotoksina bakterije Bacillus thuringiensis

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 78(2) Uredbe,

ob upoštevanju naslednjega:

(1) Z Uredbo Komisije (ES) št. 2076/2002 (2) je bil delta-endotoksin bakterije Bacillus thuringiensis uvrščen v Prilogo I, ki vsebuje seznam aktivnih snovi, ki niso vključene kot aktivne snovi v Prilogo I k Direktivi Sveta 91/414/EGS (3). Navedena uvrstitev je bila posledica dejstva, da pripravljenost za nadaljnjo pripravo potrebne dokumentacije za navedeno aktivno snov ni bila sporočena.

(2) Komisija je ugotovila, da bi lahko uvrstitev delta-endotoksina bakterije Bacillus thuringiensis v Prilogo I k Uredbi (ES) št. 2076/2002 povzročila zmedo, saj so številni sevi bakterije Bacillus thuringiensis v Izvedbeni uredbi Komisije (EU) št. 540/2011 (4) navedeni kot odobrene aktivne snovi.

(3) Prilogo I k Uredbi (ES) št. 2076/2002 bi bilo zato treba ustrezno spremeniti –

(4) Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO UREDBO:

Člen 1

Sprememba Uredbe (ES) št. 2076/2002

V Prilogi I k Uredbi (ES) št. 2076/2002 se vnos „delta-endotoksin bakterije Bacillus thuringiensis“ črta.

Člen 2

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 24. junija 2014 Za Komisijo Predsednik José Manuel BARROSO

(1) UL L 309, 24.11.2009, str. 1.

(2) Uredba Komisije (ES) št. 2076/2002 z dne 20. novembra 2002 o podaljšanju roka iz člena 8(2) Direktive Sveta 91/414/EGS in o nevključitvi nekaterih aktivnih snovi v Prilogo I k navedeni direktivi ter o odvzemu registracij za fitofarmacevtska sredstva, ki vsebujejo te snovi (UL L 319, 23.11.2002, str. 3).

(3) Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).

(4) Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
SL Uradni list Evropske unije L 180/8

IZVEDBENA UREDBA KOMISIJE (EU) št. 677/2014

z dne 19. junija 2014

o spremembi Uredbe (EU) št. 37/2010 glede snovi „kabergolin“

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 470/2009 Evropskega parlamenta in Sveta z dne 6. maja 2009 o določitvi postopkov Skupnosti za določitev mejnih vrednosti ostankov farmakološko aktivnih snovi v živilih živalskega izvora in razveljavitvi Uredbe Sveta (EGS) št. 2377/90 in spremembi Direktive 2001/82/ES Evropskega parlamenta in Sveta ter Uredbe (ES) št. 726/2004 Evropskega parlamenta in Sveta (1) ter zlasti člena 14 v povezavi s členom 17 Uredbe,

ob upoštevanju mnenja Evropske agencije za zdravila, ki ga je oblikoval Odbor za zdravila za uporabo v veterinarski medicini,

ob upoštevanju naslednjega:

(1) V skladu z Uredbo (ES) št. 470/2009 je treba določiti mejno vrednost ostankov (v nadaljnjem besedilu: MRL) za farmakološko aktivne snovi, ki so namenjene uporabi v Uniji v zdravilih za uporabo v veterinarski medicini za živali za proizvodnjo živil ali v biocidnih proizvodih, ki se uporabljajo pri živinoreji.

(2) Farmakološko aktivne snovi in njihova razvrstitev glede MRL v živilih živalskega izvora so določene v Prilogi k Uredbi Komisije (EU) št. 37/2010 (2).

(3) Evropski agenciji za zdravila je bil predložen zahtevek za določitev mejnih vrednosti ostankov za kabergolin pri govedu.

(4) Odbor za zdravila za uporabo v veterinarski medicini je priporočil določitev MRL za kabergolin za maščevje, jetra, ledvice, mišičje in mleko goveda.

(5) V skladu s členom 5 Uredbe (ES) št. 470/2009 mora Evropska agencija za zdravila preučiti uporabo MRL, določenih za farmakološko aktivno snov v posameznem živilu, tudi pri drugih živilih, pridobljenih iz iste živalske vrste, ali uporabo MRL, določenih za farmakološko aktivno snov pri eni ali več živalskih vrstah, tudi pri drugih živalskih vrstah.

(6) Odbor za zdravila za uporabo v veterinarski medicini je sklenil, da ekstrapolacije na drugo vrsto za proizvodnjo živil za to snov ni mogoče podpreti.

(7) Uredbo (EU) št. 37/2010 bi bilo zato treba spremeniti in vključiti snov kabergolin za govedo.

(8) Primerno je določiti razumen rok, da lahko zadevni deležniki sprejmejo ukrepe, ki so morda potrebni za uskladitev z novodoločenimi MRL.

(9) Ukrepi iz te uredbe so v skladu z mnenjem Stalnega odbora za zdravila za uporabo v veterinarski medicini –

SPREJELA NASLEDNJO UREDBO:

Člen 1

Priloga k Uredbi (EU) št. 37/2010 se spremeni v skladu s Prilogo k tej uredbi.

Člen 2

Ta uredba začne veljati dvajseti dan po objavi v Uradnem listu Evropske unije.

Uporablja se od 18. avgusta 2014.

Ta uredba je v celoti zavezujoča in se neposredno uporablja v vseh državah članicah. V Bruslju, 19. junija 2014 Za Komisijo Predsednik José Manuel BARROSO

(1) UL L 152, 16.6.2009, str. 11.

(2) Uredba Komisije (EU) št. 37/2010 z dne 22. decembra 2009 o farmakološko aktivnih snoveh in njihovi razvrstitvi glede mejnih vrednosti ostankov v živilih živalskega izvora (UL L 15, 20.1.2010, str. 1).
2.

vnosa za naslednja subjekta se črtata: — Libyan Holding Company for Development and Investment, — Dalia Advisory Limited (LIA sub).
(1)

Priloga III k Uredbi Komisije (ES) št. 1235/2008 (2) določa seznam tretjih držav, katerih sistem pridelave in nadzorni ukrepi za ekološko pridelavo kmetijskih proizvodov so priznani kot enakovredni tistim iz Uredbe (ES) št. 834/2007. Priloga IV k navedeni uredbi določa seznam izvajalcev nadzora in nadzornih organov, ki so pristojni za izvajanje nadzora in izdajanje certifikatov v tretjih državah za namen enakovrednosti. Ob upoštevanju novih informacij, ki jih je Komisija prejela, so potrebne določene spremembe seznamov iz navedenih prilog.
1.

člen 7 se nadomesti z naslednjim: „Člen 7 Ribolovne sezone 1. Ribolov modroplavutega tuna s plovili za pelagični ribolov s parangali, daljšimi od 24 m, se v vzhodnem Atlantiku in Sredozemskem morju dovoli v obdobju od 1. januarja do 31. maja, razen na območju, razmejenem z 10° Z na zahodu in 42° S na severu, kjer se tak ribolov dovoli v obdobju od 1. avgusta do 31. januarja. 2. Ribolov modroplavutega tuna s plovili z zaporno plavarico se v vzhodnem Atlantiku in Sredozemskem morju dovoli v obdobju od 26. maja do 24. junija. 3. Ribolov modroplavutega tuna s plovili za prevoz vabe in plovili, ki lovijo s panulo, se v vzhodnem Atlantiku in Sredozemskem morju dovoli v obdobju od 1. julija do 31. oktobra. Ne glede na prvi pododstavek in ker to ne vpliva na zaščito drstišč, lahko države članice za leti 2014 in 2015 v letnih nacionalnih ribolovnih načrtih določijo drugačen začetni datum za plovila za prevoz vabe in plovila, ki lovijo s panulo, ki pod njihovo zastavo plujejo in lovijo v vzhodnem Atlantiku, pod pogojem da ohranijo celotno trajanje odprte sezone za ta ribolov v skladu z določbami prvega pododstavka. V ribolovnem načrtu Unije, ki se ICCAT predloži do 15. februarja, se navede, ali so bili začetni datumi za ta ribolov spremenjeni, in navedejo koordinate zadevnih območij. 4. Ribolov modroplavutega tuna s plovili s pelagičnimi vlečnimi mrežami se v vzhodnem Atlantiku dovoli v obdobju od 16. junija do 14. oktobra. 5. Športni in rekreacijski ribolov modroplavutega tuna se v vzhodnem Atlantiku in Sredozemskem morju dovoli v obdobju od 16. junija do 14. oktobra. 6. Ribolov modroplavutega tuna z ostalimi orodji, ki niso navedena v odstavkih 1 do 5, se dovoli skozi vse leto. Ne glede na navedeno je prepovedan ribolov modroplavutega tuna s katerimi koli vrstami visečih mrež.“;
PRILOGA

V Prilogi I k Uredbi (ES) št. 881/2002 se pod naslovom „Fizične osebe“ črta naslednji vnos:

„Youssef Ben Abdul Baki Ben Youcef Abdaoui (tudi (a) Abu Abdullah, (b) Abdellah, (c) Abdullah, (d) Abou Abdullah, (e) Abdullah Youssef). Naslov: Via Torino 8/B, Cassano Magnago (VA), Italija. Datum rojstva: 4. 9. 1966. Kraj rojstva: Kairouan, Tunizija. Državljanstvo: tunizijsko. Potni list št.: G025057 (tunizijski potni list, izdan 23. 6. 1999, prenehanje veljavnosti 5. 2. 2004). Nacionalna matična številka: AO 2879097 (italijanska osebna izkaznica, veljavna do 30. 10. 2012). Drugi podatki: (a) italijanska davčna številka: BDA YSF 66P04 Z352Q; (b) nezaželen v schengenskem območju; (c) ime matere je Fatima Abdaoui; (d) član organizacije, ki deluje v Italiji in je neposredno povezana z Al-Kaido v islamskem Magrebu. Datum uvrstitve iz člena 2a(4)(b): 25. 6. 2003.“
(3)

Tako sta v Prilogi IV k Uredbi Komisije (ES) št. 136/2004 (2) seno in slama navedena kot rastlinska proizvoda, pri katerih se opravijo veterinarski pregledi na mejnih točkah, v delu I Priloge V k navedeni uredbi pa so navedene države, iz katerih je državam članicam dovoljeno uvažati seno in slamo.
(3)

Pristojni nemški organi so v tehnični opombi, ki so jo predložili, pojasnili, da so podnebni pogoji prizadeli sanitarno kakovost grozdja, potrganega v letu 2013 na navedenih območjih. Zlasti je bilo zaradi pozne trgatve veliko grozdja gnilega, med fermentacijo pa so nastale večje količine piruvata, acetaldehida in alfa-ketoglutarne kisline. Te snovi se vežejo na žveplov dioksid in zmanjšujejo njegov učinek konzerviranja. Tako so skupne vsebnosti žveplovega dioksida, potrebne za zagotovitev dobre vinifikacije in dobrega ohranjanja, v vinu, pridelanem iz tega grozdja, višje. Zato je začasno dovoljenje iz točke A(4) Priloge I B k Uredbi (ES) št. 606/2009 edina razpoložljiva možnost, ki omogoča uporabo grozdja, ki so ga prizadele neugodne vremenske razmere, za proizvodnjo vina, primernega za trženje.
(1)

V skladu s členom 57a(9) Uredbe (ES) št. 73/2009 je Hrvaška do 31. januarja 2014 uradno obvestila Komisijo o površini zemljišč, s katerih so bile odstranjene mine in ki so se začele znova uporabljati za kmetijske dejavnosti v letu 2013. Uradno obvestilo vključuje tudi ustrezen proračunski okvir za leto zahtevka 2014 in poznejša leta zahtevkov. V skladu z razporedom povečanj iz člena 121 Uredbe (ES) št. 73/2009 bi bilo treba Prilogo VIII k navedeni uredbi ustrezno spremeniti.
SL Uradni list Evropske unije L 82/10

IZVEDBENA UREDBA KOMISIJE (EU) št. 281/2014

z dne 19. marca 2014

o izdaji uvoznih dovoljenj na podlagi zahtevkov, predloženih v prvih sedmih dneh meseca marca 2014 v okviru tarifne kvote za perutninsko meso, odprte z Uredbo (ES) št. 1385/2007

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 188 Uredbe,

ob upoštevanju Uredbe Komisije (ES) št. 1301/2006 z dne 31. avgusta 2006 o določitvi skupnih pravil za upravljanje uvoznih tarifnih kvot za kmetijske proizvode, ki se upravljajo s sistemom uvoznih dovoljenj (2), in zlasti člena 7(2) Uredbe,

ob upoštevanju Uredbe Komisije (ES) št. 1385/2007 z dne 26. novembra 2007 o določitvi podrobnih pravil za uporabo Uredbe Sveta (ES) št. 774/94 o odprtju in zagotavljanju upravljanja določenih tarifnih kvot Skupnosti za perutninsko meso (3) in zlasti člena 5(6) Uredbe,

ob upoštevanju naslednjega:

Količine v zahtevkih za uvozna dovoljenja, predloženih v prvih sedmih dneh meseca marca 2014 za podobdobje od 1. aprila do 30. junija 2014, so pri nekaterih kvotah višje od razpoložljivih. Zato je treba z določitvijo koeficienta dodelitve, ki se bo uporabil za zahtevane količine, določiti, v kakšnem obsegu se lahko izdajo uvozna dovoljenja –

SPREJELA NASLEDNJO UREDBO:

Člen 1

Za zahtevke za uvozna dovoljenja, ki so v skladu z Uredbo (ES) št. 1385/2007 predloženi za podobdobje od 1. aprila do 30. junija 2014, se uporabijo koeficienti dodelitve iz Priloge k tej uredbi.

Člen 2

Ta uredba začne veljati 20. marca 2014.

Ta uredba je v celoti zavezujoča in se neposredno uporablja v vseh državah članicah. V Bruslju, 19. marca 2014 Za Komisijo V imenu predsednika Jerzy PLEWA Generalni direktor za kmetijstvo in razvoj podeželja

(1) UL L 347, 20.12.2013, str. 671.

(2) UL L 238, 1.9.2006, str. 13.

(3) UL L 309, 27.11.2007, str. 47.
2.

člen 4 se nadomesti z naslednjim: „Člen 4 Fizične in pravne osebe, subjekti ali organi, ki nameravajo vladi Liberije zagotoviti kakršno koli pomoč v zvezi z vojaškimi dejavnostmi ali dejavnostmi drugih varnostnih sektorjev, kot je opredeljena v členu 1, o tem vnaprej obvestijo pristojne organe v državi članici, kjer prebivajo ali se nahajajo, kot so navedeni na spletnih straneh iz Priloge I. Takšno obvestilo vsebuje vse ustrezne informacije, vključno z navedbo namena in končnega uporabnika, tehničnih specifikacij ter količine opreme, ki se pošilja, dobavitelja, predlaganega datuma dobave, načina prevoza in načrtovane poti pošiljk. Zadevna država članica po prejemu ustreznih informacij in po posvetovanju z vlado Liberije o tem uradno obvesti odbor za sankcije, če vlada Liberije ni predložila takega uradnega obvestila v skladu z odstavkom 2(b)(ii) in (iii) Resolucije 2128 (2013) Varnostnega Sveta ZN.“
2.

vstavi se nov člen 9a: „Člen 9a Usposabljanje letalskih in kabinskih posadk Operatorji zagotovijo, da operativni člani letalskih in kabinskih posadk, ki so opravili usposabljanje v skladu s poddeloma FC in CC iz Priloge III, ki ni vključevalo obveznih elementov iz zadevnih podatkov o operativni ustreznosti, opravijo usposabljanje, ki zajema navedene obvezne elemente, in sicer najpozneje do 18. decembra 2017 ali dve leti po odobritvi podatkov o operativni ustreznosti, kar nastopi pozneje.“;
2.

člen 12 se nadomesti z naslednjim: „Člen 12 1. V zvezi s katero koli pogodbo ali transakcijo, katere izvedba je bila neposredno ali posredno, v celoti ali deloma ovirana zaradi ukrepov, uvedenih v skladu s to uredbo, se ne ugodi nobenemu zahtevku, vključno z zahtevki za nadomestilo škode ali kakršnimi koli drugimi zahtevki te vrste, kot je odškodninski zahtevek ali zahtevek za uveljavljanje garancije, zlasti zahtevek za podaljšanje dospelosti obveznice, garancije ali jamstva, predvsem finančne garancije ali finančnega jamstva v kakršni koli obliki, ki ga zahtevajo: (a) določene osebe, subjekti ali organi s seznamov iz prilog II ali III; (b) katera koli druga libijska oseba, subjekt ali organ, vključno z libijsko vlado; (c) katera koli oseba, subjekt ali organ, ki deluje prek oseb, subjektov ali organov iz točk (a) ali (b) ali v njihovem imenu. 2. V vseh postopkih za uveljavitev zahtevka nosi dokazno breme, da izpolnitev zahtevka ni prepovedana z odstavkom 1, oseba, ki uveljavlja zahtevek. 3. Ta člen ne posega v pravico oseb, subjektov in organov iz odstavka 1 do sodne presoje zakonitosti neizpolnjevanja pogodbenih obveznosti v skladu s to uredbo.“
1.

člen 1 se nadomesti z naslednjim: „Člen 1 Vsebina in področje uporabe 1. Ta uredba določa zahteve za okoljsko primerno zasnovo pri dajanju v promet in uporabo motorjev, tudi kadar so vgrajeni v druge izdelke. 2. Ta uredba se ne uporablja za: (a) motorje, zasnovane za delovanje, ko so popolnoma potopljeni v tekočino; (b) motorje, v celoti vgrajene v izdelek (na primer v menjalnik, črpalko, ventilator ali kompresor), energijske učinkovitosti katerih ni mogoče preskusiti ločeno od zadevnega izdelka; (c) motorje, ki so namenjeni delovanju izključno v naslednjih razmerah: (i) na višini nad 4 000 metrov nadmorske višine; (ii) pri temperaturi zraka v okolju nad 60 °C; (iii) pri najvišji obratovalni temperaturi nad 400 °C; (iv) pri temperaturi zraka v okolju pod – 30 °C za kateri koli motor ali pod 0 °C za motor z vodnim hlajenjem; (v) če je temperatura vodnega hladilnega sredstva pri vhodni odprtini izdelka pod 0 °C ali nad 32 °C ali (vi) v potencialno eksplozivnih atmosferah, kot so opredeljene v Direktivi Evropskega parlamenta in Sveta 94/9/ES (3); (d) zaviralne motorje; razen kar zadeva zahteve za zagotavljanje informacij iz točk 2(3) do (6) in (12) Priloge I. (3) UL L 100, 19.4.1994, str. 1.“;"
Popravek Uredbe (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010

( Uradni list Evropske unije L 225 z dne 30. julija 2014 )

Besedilo „upravičene obveznosti“ v ustreznem sklonu in številu se v celotnem besedilu navedene uredbe nadomesti z besedilom „kvalificirane obveznosti“ v ustreznem sklonu in številu.
SL Uradni list Evropske unije L 162/103

Popravek Delegirane uredbe Komisije (EU) št. 499/2014 z dne 11. marca 2014 o dopolnitvi Uredbe (EU) št. 1308/2013 in (EU) št. 1306/2013 Evropskega parlamenta in Sveta s spreminjanjem Izvedbene uredbe Komisije (EU) št. 543/2011 za sektorja sadja in zelenjave ter predelanega sadja in zelenjave

( Uradni list Evropske unije L 145 z dne 16. maja 2014 )

Stran 6, uvodna izjava 8, prvi stavek:

besedilo:

„Da bi se izognili situacijam, ko ukrepi preprečevanja in obvladovanja krize privedejo do neenakomernega financiranja znotraj združenja organizacij proizvajalcev, je treba meje odhodkov obvladovanja in preprečevanja krize v okviru operativnih programov združenj proizvajalcev izračunati na ravni vsakega člana organizacije proizvajalcev.“

se glasi:

„Da bi se izognili situacijam, ko ukrepi preprečevanja in obvladovanja krize privedejo do neenakomernega financiranja znotraj združenja organizacij proizvajalcev, je treba meje odhodkov obvladovanja in preprečevanja krize v okviru operativnih programov združenj proizvajalcev izračunati na ravni vsake organizacije proizvajalcev.“

Stran 8, člen 1(6), ki spreminja člen 62 Izvedbene uredbe 543/2011/EU:

besedilo:

„‚5. Zgornje meje za odhodke obvladovanja in preprečevanja krize iz četrtega odstavka člena 33(3) Uredbe (EU) št. 1308/2013 se v okviru operativnih programov združenj proizvajalcev izračunajo na ravni vsakega člana organizacije proizvajalcev.‘“

se glasi:
„40.

Vnos za skušo na območjih IIIa in IV; ter v vodah Unije območij IIa, IIIb, IIIc in podrazdelkov 22–32 se nadomesti z naslednjim: ‚Vrsta: skuša Scomber scombrus Cona: območji IIIa in IV; vode Unije območij IIa, IIIb, IIIc in podrazdelkov 22–32 (MAC/2A34.) Belgija 768 (1) Danska 26 530 (1) Nemčija 800 (1) Francija 2 417 (1) Nizozemska 2 434 (1) Švedska 7 101 (2) (1) Združeno kraljestvo 2 254 (1) Unija 42 304 (2) (1) Norveška 256 936 (3) TAC Ni relevantno. analitski TAC
(4)

V skladu z drugim odstavkom člena 175 Pogodbe o delovanju Evropske unije (PDEU) Komisija vsaka tri leta predloži Evropskemu parlamentu, Svetu, Ekonomsko-socialnemu odboru in Odboru regij poročilo o napredku, doseženem pri uresničevanju ekonomske, socialne in teritorialne kohezije. Za pripravo teh poročil in redno spremljanje demografskega razvoja ter možnih prihodnjih demografskih izzivov v regijah Unije, vključno z različnimi vrstami regij, kot so mejne regije, metropolitanske regije, ruralne regije ter gorske in otoške regije, so potrebni letni regionalni podatki na regionalni ravni NUTS 3. Glede na to, da obstajajo pri staranju prebivalstva velike regionalne razlike, mora Eurostat pripraviti redne regionalne projekcije za dopolnitev demografskega prikaza regij NUTS 2 v Uniji.
(7)

Litva je presegla svojo ribolovno kvoto za stalež šura JAX/2A-14 (šur in z njim povezan prilov v vodah EU območij ICES IIa in IVa, v območjih ICES VI, VIIa-c, VIIe-k, VIIIa, VIIIb, VIIId in VIIIe, v vodah EU in mednarodnih vodah območij ICES Vb in v mednarodnih vodah območij ICES XII in XIV) za 606,119 tone. Ker kvota za JAX/2A-14 Litvi v letu 2013 ni na voljo, je Litva zaprosila, da se odbitek izvede od kvote za stalež velike srebrenke na istem geografskem območju ARU/567 (stalež velike srebrenke v vodah EU in mednarodnih vodah območij ICES V, VI in VII). Ker je Litva predložila dokaze o pomembni razliki med povprečnima vrednostma teh dveh komercialnih vrst v zadevnem obdobju in ker se zdi stanje ohranjenosti teh dveh vrst primerljivo, bi bilo treba odbitek določiti v višini 400 ton ARU/567.